《游九锁》
宋代·龙大渊

峰峦九锁路萦盘，翠色沾衣作晚寒。
日暮神仙归洞府，雨余星斗下天坛。
人生何用千钟贵，老去须求一室安。
会得谷神元不死，世间何事可相干。

作者简介：龙大渊（？～1168），高宗绍兴三十年（1160与曾觌同为建王内知客。孝宗即位，为宜州观察使、知閤门事，兼皇城司，历昭庆军承宣使、宁武军节度使（《宋会要辑稿》职官五一之二三、仪制一一之二一），出为浙东总管。乾道四年卒。